Rikunarita-ORG/Wikinium huggingface dataset:
# ইহুদি-বিদ্বেষ
সংক্ষিপ্ত ইউআরএল

একজন ইহুদি পৃথিবীকে ঘিরে ধরেছে - **ইহুদি-বিদ্বেষী কার্টুন** (ফ্রান্স, ১৮৯৮)
**ইহুদি-বিদ্বেষ** বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে। এধরনের বিদ্বেষের মধ্যে ব্যক্তিগত ঘৃণা থেকে শুরু করে এমনকি সংঘবদ্ধ জাতি-নিধনও পড়ে।
ইংরেজিতে একে বলা হয় *এন্টি-সেমিটিজম* (Anti-Semitism), যার অর্থ দাঁড়ায় সেমিটীয় সম্প্রদায়ের প্রতি বিদ্বেষ। সেমিটীয় একটি বৃহৎ ভাষাভাষী গোষ্ঠী যার মধ্যে হিব্রুভাষী ছাড়াও আরবিভাষীরাও অন্তর্ভুক্ত। তথাপি *অ্যান্টি-সেমিটিজম* ইহুদি-বিদ্বেষ বোঝাতেই ব্যবহৃত হয়। *ইহুদি-বিদ্বেষের* ইতিহাস প্রাচীন হলেও এটা চরম আকার ধারণ করে হিটলার-শাসিত জার্মানিতে।

## ধর্মীয় বিদ্বেষ

উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টানরা ইহুদি ধর্মের ব্যাপারে নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল - ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন, ইত্যাদি।

## জাতিগত বিদ্বেষ

শিল্প-বিপ্লবের পর ইহুদিদের আর্থ-সামাজিক অবস্থার উন্নতি হয়। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ দেয়া হয়।

তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও এই বংশানুগতিক অপতত্ত্বকে 'বৈজ্ঞানিক' তত্ত্ব মনে করে এধরনের জাতিগত সংস্কারের যথার্থতা স্বীকার করে নেয়।

### নাৎসিদের ইহুদি-নিধনযজ্ঞ

এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।

## তথ্যসূত্র

## বহিঃসংযোগ

* United States Holocaust Memorial Museum Special Focus: Antisemitism
# পেপসি
সংক্ষিপ্ত ইউআরএল

পেপসি|  |
| পেপসির বোতল |
| প্রকার | কোলা |
| উৎপাদনকারী | পেপসিকো |
| উৎপত্তির দেশ | মার্কিন যুক্তরাষ্ট্র |
| প্রবর্তন | ১৮৯৩(ব্র্যাড'স ড্রিংক নামে) ১৮৯৮ (পেপসি-কোলা নামে) ১৯৬১ (পেপসি নামে) |
| রং | Caramel E-150d |
| সংশ্লিষ্ট পণ্য | কোকা-কোলা আরসি কোলা  |
| ওয়েবসাইট | www.pepsi.com  |

**পেপসি** (ইংরেজি: Pepsi) একটি জনপ্রিয় কার্বনেট কোমল পানীয়। পেপসিকো কোম্পানি এর উৎপাদনকারী ও বিপনকারী সংস্থা। ১৮৯৮ সালে পেপসি আমেরিকায় 'ব্র্যাডস ড্রিংক' নামে উদ্ভাবন ও পরিচিতি লাভ করে। ১৯০৩ সালের ১৬ জুন থেকে এটি বর্তমান নাম *পেপসি* ধারণ করে।

## ইতিহাস

১৮৯৮ সালে সেলেব ব্র্যাডহ্যাম দ্বারা *পেপসি* প্রথমে আমেরিকার নর্থ ক্যারোলিনাতে 'ব্র্যাডস ড্রিংক' নামে পরিচিতি পায়। ১৯০৩ সালে ব্র্যাড বোতলে পেপসি সরবরাহ শুরু করে। ১৯০৯ সালে পেপসি তার প্রথম বিজ্ঞাপন প্রচার করে। ১৯২৬ সাল থেকে পেপসি নিয়মিতভাবে তার লোগো ব্যবহার শুরু করে। পেপসিকো কোম্পানি যুক্তরাষ্ট্রের একটি প্রতিষ্টান।

## তথ্যসূত্র
# ব্রায়ান ক্র্যানস্টন

| ব্রায়ান ক্র্যানস্টন |
| --- |
| Bryan Cranston |
| ২০১৮ সালে বার্লিনালে-তে ক্র্যানস্টন |
| জন্ম | ব্রায়ান লি ক্র্যানস্টন  (1956-03-07) ৭ মার্চ ১৯৫৬ হলিউড, ক্যালিফোর্নিয়া, মার্কিন যুক্তরাষ্ট্র |
| অন্যান্য নাম | লি স্টোন ফিল উইলিয়ামস |
| পেশা | অভিনেতা, প্রযোজক, পরিচালক, চিত্রনাট্যকার |
| কর্মজীবন | ১৯৮০-বর্তমান |
| দাম্পত্য সঙ্গী | মিকি মিডলটন  (বি. ১৯৭৭; বিচ্ছেদ. ১৯৮২) রবিন ডিয়ারডেন  (বি. ১৯৮৯) |
| সন্তান | ১ |

**ব্রায়ান লি ক্র্যানস্টন** (ইংরেজি: Bryan Lee Cranston; ৭ মার্চ ১৯৫৬) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি এএমসির অপরাধ নাট্যধর্মী ধারাবাহিক *ব্রেকিং ব্যাড*-এ ওয়াল্টার হোয়াইট, ফক্সের সিটকম *ম্যালকম ইন দ্য মিডল*-এ হ্যাল এবং এনবিসির সিটকম *সিনফেল্ড*-এ ডক্টর টিম হোয়াটলি চরিত্রে অভিনয়ের জন্য সর্বাধিক প্রসিদ্ধ।

*ব্রেকিং ব্যাড* ধারাবাহিকে তার অভিনীত ওয়াল্টার হোয়াইট চরিত্রটিকে টেলিভিশনের ইতিহাসে অন্যতম সেরা কাজ হিসেবে গণ্য করা হয়। এই কাজের জন্য তিনি চারবার (২০০৮-২০১০, ২০১৪) নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। তিনি বিল কাজবির ১৯৬০-এর দশকের *আই স্পাই*-এর জন্য টানা তিনবার এমি অর্জনের পর টেলিভিশনের ইতিহাসে দ্বিতীয় অভিনেতা হিসেবে এই বিরল কৃতিত্ব গড়েন। ২০১১ সালের পর *ব্রেকিং ব্যাড*-এর প্রযোজক হওয়ার পর তিনি দুইবার প্রযোজক হিসেবে সেরা নাট্যধর্মী ধারাবাহিকের পুরস্কার লাভ করেন। এছাড়া এই ধারাবাহিকের ওয়াল্টার হোয়াইট চরিত্রে জন্য তিনি পাঁচটি গোল্ডেন গ্লোব পুরস্কারের মনোনয়ন লাভ করেন ও ২০১৪ সালে একটি পুরস্কার অর্জন করেন; নয়টি স্ক্রিন অ্যাক্টরস গিল্ড পুরস্কারের মনোনয়ন থেকে চারটি পুরস্কার অর্জন করেন এবং ছয়টি স্যাটেলাইট পুরস্কারের মনোনয়ন থেকে চারটি পুরস্কার অর্জন করেন।

*ম্যালকম ইন দ্য মিডল*-এ হ্যাল চরিত্রে তার কাজের জন্য তিনি তিনবার নাট্যধর্মী ধারাবাহিকে সেরা পার্শ্ব অভিনেতা বিভাগে এমি পুরস্কারের মনোনয়ন লাভ করেন। ২০১৪ সালে তিনি ব্রডওয়ে মঞ্চে *অল দ্য ওয়ে* নাটকে লিন্ডন বি. জনসন চরিত্রে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন এবং ২০১৬ সালে মে মাসে একই নামের টেলিভিশন চলচ্চিত্রে এই চরিত্রে অভিনয় করেন। ২০১৮ সালে তিনি লন্ডনের ন্যাশনাল থিয়েটারে *নেটওয়ার্ক* নাটকে হাওয়ার্ড বিয়েল চরিত্রে অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার লাভ করেন। ২০১৫ সালে তিনি *ট্রাম্বো* চলচ্চিত্রে অভিনয় করে সমাদৃত হন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* টুইটারে ব্রায়ান ক্র্যানস্টন
* অলমুভিতে ব্রায়ান ক্র্যানস্টন
* ইন্টারনেট মুভি ডেটাবেজে ব্রায়ান ক্র্যানস্টন  (ইংরেজি)
* টার্নার ক্লাসিক মুভিজ ডেটাবেজে ব্রায়ান ক্র্যানস্টন (ইংরেজি)
* বক্স অফিস মোজোতে ব্রায়ান ক্র্যানস্টন (ইংরেজি)
* রটেন টম্যাটোসে ব্রায়ান ক্র্যানস্টন (ইংরেজি)
# নাইন্টিন এইটি-ফোর

নাইন্টিন এইটি-ফোর | প্রথম সংস্করণের প্রচ্ছদ |
| লেখক | জর্জ অরওয়েল |
| প্রচ্ছদ শিল্পী | মাইকেল কেনার্ড |
| প্রকাশনার স্থান | যুক্তরাজ্য |
| ভাষা | ইংরেজি |
| ধরন | Dystopian, political fiction, social science fiction |
| পটভূমি | লন্ডন, ওশেনিয়া |
| প্রকাশক | Secker & Warburg |
| প্রকাশনার তারিখ | ৮ জুন ১৯৪৯ (1949-06-08) |
| মিডিয়া ধরন | Print (hardback and paperback) |
| পুরস্কারসমূহ | * NPR Top 100 Science Fiction and Fantasy Books
 |
| ওসিএলসি | ৫২১৮৭২৭৫ |
| ডিউই দশমিক | 823.912 |

**নাইন্টিন এইটি-ফোর (১৯৮৪)** হলো ইংরেজ সাহিত্যিক জর্জ অরওয়েলের লেখা নবম উপন্যাস। এটি ৪ জুন, ১৯৪৯ সালে সেকার এন্ড ওয়ারবার্গ থেকে প্রকাশিত হয়। এটি তার শেষ সম্পূর্ণ বই। দুঃস্বপ্নলোকিত দূরকল্পসাহিত্যের অংশ এই উপন্যাসটি সর্বাত্মকবাদ, গণ-নজরদারি এবং দমনমূলক শৃঙ্খলাবদ্ধকরণকে কেন্দ্র করে রচিত।

এই উপন্যাসের একটি বিখ্যাত সংলাপ ছিলো "Big brother is watching you", অর্থাৎ বড় ভাই তোমাকে নজরে রাখছে। উপন্যাসে দেখানো হয়েছিলো, প্রতিটি বাড়ির ভেতরের দেয়ালে একটি যান্ত্রিক পর্দা রয়েছে, যার মাধ্যমে সরকার বাড়ির অধিবাসীদের উপরে নজর রাখতে পারে। এই সংলাপটির মাধ্যমে Big Brother শব্দটি ইংরেজি গণমাধ্যমে সরকারী নজরদারীর প্রতীক হিসাবে প্রচলিত হয়ে যায়।

## তথ্যসূত্র
# সুখুমি
সংক্ষিপ্ত ইউআরএল

| সুখুমি Аҟәа (Abkhaz) სოხუმი (জর্জীয়) Сухум(и) (রুশ) সুখুমি আকওয়া |
| --- |
| রাজধানী শহর |
|  |
| কলোনেড, বাঁধ, প্যানোরামিক, বিচ প্যানোরামা, মন্ত্রী পরিষদের প্রাক্তন ভবন। |
|  **প্রতীক** |
| স্থানাঙ্ক: টেমপ্লেট:Xb\_type:city ﻿ / ﻿ |
| দেশ (আইনত) |  জর্জিয়া |
| দেশ ( কার্যত) |  আবখাজিয়া |
| Settled | 6th century BC |
| City Status | 1848 |
| সরকার |
|  • Mayor | Beslan Eshba |
| আয়তন |
|  • মোট | ৩৭২ বর্গকিমি (১৪৪ বর্গমাইল) |
| সর্বোচ্চ উচ্চতা | ১৪০ মিটার (৪৬০ ফুট) |
| সর্বনিন্ম উচ্চতা | ৫ মিটার (১৬ ফুট) |
| জনসংখ্যা (2018) |
|  • মোট | ৬৫,৪৩৯ |
| Postal code | 384900 |
| Area code | +7 840 22x-xx-xx |
| যানবাহন নিবন্ধন | ABH |
| ওয়েবসাইট | www.sukhumcity.ru |

**সুখুমি** বা **সুখুম** ( রুশ: Суху́м(и): *Sukhum(i)*) যার জর্জীয় নাম **সোখুমি** ( জর্জীয়: სოხუმი, [sɔχumi] () ) বা আবখাজ নাম **আকওয়া** ( Abkhaz: Аҟәа) হলো কৃষ্ণ সাগরের পূর্ব উপকূলে একটি প্রশস্ত উপসাগরের তীরে অবস্থিত একটি রাজধানী শহর, যা আবখাজিয়া প্রজাতন্ত্রের রাজধানী এবং বৃহত্তম শহর। ১৯৯৩ সালে সংঘটিত যুদ্ধের পর থেকেই আবখাজিয়া এটি নিয়ন্ত্রণ করেছে। আন্তর্জাতিকভাবে আবখাজিয়া এখনো জর্জিয়ার অংশ হিসেবে বিবেচিত হয়। শহরটি আন্তর্জাতিক ব্ল্যাক সি ক্লাবের সদস্য। শহরটিতে একটি বিমানবন্দর, একটি বন্দর, একটি প্রধান রেল জংশন ও একটি হলিডে রিসোর্ট রয়েছে।

সুখুমির ইতিহাস খ্রিস্টপূর্ব ৬ষ্ঠ শতাব্দীতে পাওয়া যায়, যখন এটিতে গ্রীকরা বসতি স্থাপন করে, যারা এটির নামকরণ করেছিল ডায়োসকিউরিয়াস। এই সময় ও পরবর্তী রোমান যুগে শহরের বেশিরভাগ অংশ কৃষ্ণ সাগরের নীচে অদৃশ্য হয়ে যায়। আবখাজিয়া রাজ্য এবং তারপর জর্জিয়ার অংশ হয়ে উঠলে শহরটির নামকরণ করা হয়েছিল সুখুমি। স্থানীয় রাজকুমারদের মাঝে প্রতিদ্বন্দ্বিতায় এটি ১৫৭০ এর দশকে উসমানি সাম্রাজ্যের অংশ হয়ে ওঠে। ১৮১০ সালে রুশ সাম্রাজ্য দ্বারা দখলকৃত হওয়ার পর্যন্ত উসমানীয়দের হাতে রয়ে যায়। রাশিয়ার গৃহযুদ্ধের সময় একটি সংঘাতের পর এটি স্বাধীন জর্জিয়ার অংশ হয়ে ওঠে।

১৯২১ সালে জর্জিয়া গণতান্ত্রিক প্রজাতন্ত্র সোভিয়েত বলশেভিক বাহিনী কর্তৃক দখলীকৃত হয়। ১৯৯০-এর দশকের গোড়ার দিকে সোভিয়েত ভেঙে যাওয়ার পর আবখাজ-জর্জীয় সংঘর্ষের সময় শহরটি উল্লেখযোগ্য ক্ষতির সম্মুখীন হয়। আবখাজিয়া স্বাধীন হলে এটিকে তার রাজধানী ঘোষণা করে। বর্তমান শহরে ৬০,০০০ জন লোক বাস করে, যা সোভিয়েত আমলের শেষের দিকে এখানে বসবাসকারী জনসংখ্যার মাত্র অর্ধেক।

## তথ্যসূত্র
# জামালুদ্দিন আফগানি
সংক্ষিপ্ত ইউআরএল

| জামাল আল-দীন আল-আফগানি |
| --- |
|  |
| ব্যক্তিগত তথ্য |
| জন্ম | ১৮৩৮–১৮৩৯ কুনার, আফগানিস্তান অথবা হামাদান, ইরান |
| মৃত্যু | ১৮৯৭ (বয়স ৫৭-৫৯) ইস্তানবুল, উসমানীয় সাম্রাজ্য (বর্তমান তুরস্ক) |
| মৃত্যুর কারণ | চোয়ালের ক্যান্সার |
| সমাধিস্থল | কাবুল, আফগানিস্তান ﻿ / ﻿ |
| ধর্ম | ইসলাম |
| জাতীয়তা | *বিতর্কিত* |
| শিক্ষালয় | প্যান ইসলামিজম, ইসলামি আধুনিকতাবাদ |
| ধর্মীয় মতবিশ্বাস | *বিতর্কিত* |
| উল্লেখযোগ্য ধারণা | Pan-Islamism, Sunni-Shia unity, Hindu-Muslim unity |
| ছদ্মনাম | আল আফগানি, আফগানি, আল কাবুলি, কাবুলি, আল ইস্তানবুলি, আর রুমি |
| মুসলিম নেতা |
| দেখান
শিক্ষার্থী
* মুহাম্মদ আবদুহ
 |
| দেখান
যার দ্বারা প্রভাবিত
* Alpharabius, Avicenna, Averroes, Avempace, Suhrawardi, Mir Damad, Mulla Sadra
 |
| দেখান
যাদের প্রভাবিত করেন
* Muhammad Abduh, Rashid Rida, Maulana Azad, Saad Zaghloul, Mirza Reza Kermani
 |

**সাইয়েদ মুহাম্মাদ জামালুদ্দিন আফগানি** (ফার্সি: سید جمال‌‌ الدین افغاني; ১৮৩৮/১৮৩৯ – ৯ মার্চ ১৮৯৭) ছিলেন উনিশ শতকের একজন ইসলামি আদর্শবাদী, ইসলামি আধুনিকতাবাদের অন্যতম জনক ও সর্ব-ইসলামবাদ ঐক্যের একজন প্রবক্তা। তিনি **সাইয়েদ জামালুদ্দিন আসাদাবাদী** বলেও পরিচিত ধর্মতত্ত্বের চেয়ে পাশ্চাত্য চাপের প্রতিক্রিয়ায় মুসলিমদের রাজনৈতিক ঐক্যের দিকেই তার ঝোক বেশি ছিল বলে উল্লেখ করা হয়।

## আরও দেখুন

* ইসলামি আধুনিকতাবাদ
* প্যান ইসলামিজম
* তামাক প্রতিবাদ

## তথ্যসূত্র

## আরও পড়ুন

* Bashiri, Iraj, Bashiri Working Papers on Central Asia and Iran, 2000.
* Black, Antony (২০০১)। *The History of Islamic Political Thought*। New York: Routledge। আইএসবিএন ০-৪১৫-৯৩২৪৩-২।
* Cleveland, William (২০০৪)। *A History of the Modern Middle East*। Boulder, CO: Westview Press। আইএসবিএন ০-৮১৩৩-৪০৪৮-৯।
* Keddie, Nikki Ragozin. *Sayyid Jamal ad-Din al-Afghani: A Political biography*. Berkeley: University of California Press, 1972. আইএসবিএন ৯৭৮-০-৫২০-০১৯৮৬-৭
* Pankaj Mishra (২০১২)। "Strange Odyssey of Jamal al-Din al-Afghani"। *From the Ruins of Empire:The Intellectuals Who Remade Asia*। New York: Farrar, Straus and Giroux। আইএসবিএন ০৩৭৪২৪৯৫৯৮।
* Watt, William Montgomery (১৯৮৫)। *Islamic Philosophy and Theology*। Edinburgh: Edinburgh University Press। আইএসবিএন ০-৭৪৮৬-০৭৪৯-৮।
* Mehrdad Kia, *Pan-Islamism in Late Nineteenth-Century Iran*, Middle Eastern Studies, Vol. **32**, No. 1, pp. 30–52 (1996).
* Moazzam, Anwar (১৯৮৪)। *Jamal Al-Din Al-Afghani, A Muslim Intellectual*। New Delhi। আইএসবিএন ৯৭৮-৮১-৭০২২-১৫০-০।`{{বই উদ্ধৃতি}}`: উদ্ধৃতি শৈলী রক্ষণাবেক্ষণ: অবস্থানে প্রকাশক অনুপস্থিত (লিঙ্ক)

## বহিঃসংযোগ

* Jamal-ad-Din Afghani, a comprehensive article in Encyclopædia Iranica.
# পরিবহন
সংক্ষিপ্ত ইউআরএল

পরিবহন চিহ্ন**পরিবহন** বা অপসারণ হচ্ছে মানুষ, প্রাণী ও পণ্যের এক স্থান থেকে অন্যস্থানে অবস্থান পরিবর্তন। পরিবহন মাধ্যমে অন্তর্ভুক্ত রয়েছে বিমান, রেল, স্থল পরিবহন, পানি, তার, পাইপলাইন এবং মহাকাশ। এর ক্ষেত্র ভাগ করা যায় অবকাঠামো, যানবাহন ও অপারেশন।পরিবহন গুরুত্বপূর্ণ কারণ এটা ব্যক্তির মধ্যে বাণিজ্য সক্ষম করে, যা সভ্যতার বিকাশের জন্য অপরিহার্য।

## পরিবহন মাধ্যম

পরিবহনের একটি মাধ্যম হল একটি উপায় যা একটি নির্দিষ্ট ধরনের যানবাহন, অবকাঠামো এবং অপারেশন ব্যবহার করে। একজন ব্যক্তি বা পণ্যসম্ভারের পরিবহনে একটি মাধ্যম বা একাধিক মাধ্যম জড়িত থাকতে পারে, পরবর্তী ক্ষেত্রেকে আন্তঃ-মাধ্যম বা বহু-মাধ্যম পরিবহন বলা হয়। প্রতিটি মাধ্যমের নিজস্ব সুবিধা এবং অসুবিধা রয়েছে এবং খরচ, ক্ষমতা এবং গমনপথের ভিত্তিতে বেছে নেওয়া হবে।

### স্থল

স্থল পরিবহন সমস্ত ভূমি-ভিত্তিক পরিবহন ব্যবস্থাকে নিয়ে গঠিত যা মানুষ, পণ্য এবং পরিষেবার চলাচলের জন্য ব্যবহৃত হয়। স্থল পরিবহন সম্প্রদায়কে একে অপরের সাথে সংযুক্ত করতে একটি গুরুত্বপূর্ণ ভূমিকা পালন করে। স্থল পরিবহন হল নগর পরিকল্পনার একটি প্রধান বিষয়। রেল পরিবহন ও সড়ক পরিবহন - এই দুইয়ের সমন্বয়ে গড়ে ওঠে স্থল পরিবহন।

#### রেল

ইন্টারসিটি এক্সপ্রেস, একটি জার্মান যাত্রীবাহী উচ্চ-গতির রেল
বেইজিং সাবওয়ে বিশ্বের বৃহত্তম এবং ব্যস্ততম দ্রুত ট্রানজিট নেটওয়ার্কগুলির মধ্যে একটি।
রেল পরিবহন হল যেখানে একটি রেলগাড়ি দুটি সমান্তরালভাবে বসানো ইস্পাতের পাতদ্বয়ের উপরে চালিত হয়, যা একটি রেলপথ নামে পরিচিত।

#### সড়ক

সড়ক পরিবহন
সড়ক হল দুটি বা ততোধিক স্থানের মধ্যে একটি শনাক্তযোগ্য পথ। সড়ক সাধারণত মসৃণ, পাকা বা সহজ ভ্রমণের জন্য প্রস্তুত করা হয়; যদিও এগুলোর প্রয়োজন নেই, এবং ঐতিহাসিকভাবে অনেক সড়ক ছিল যা কোনো আনুষ্ঠানিক নির্মাণ বা রক্ষণাবেক্ষণ ছাড়াই স্বীকৃত পথ। পৌর এলাকায়, সড়ক একটি শহর বা গ্রামের মধ্য দিয়ে যেতে পারে এবং সড়ক হিসাবে নামকরণ করা যেতে পারে, যা শহুরে স্থান সহজীকরণ এবং রুট হিসাবে দ্বৈত কাজ করে।

## আরও দেখুন

* পরিবেশের উপর বিমান চলাচলের প্রভাব
* গণপরিবহন
* পরিবহন প্রকৌশল

## তথ্যসূত্র

* ইংরেজি উইকিপিডিয়া
# খুচরা বিক্রয়ের উন্নতিসাধন
সংক্ষিপ্ত ইউআরএল

শিকাগোর একটি ওয়ালগ্রিনসের মার্চেন্ডাইজিং
**খুচরা বিক্রয়ের উন্নতিসাধন** বলতে খুচরা বিক্রেতার দোকানে কোনও নির্বাচিত পণ্যদ্রব্যের বিক্রি বাড়ানোর উদ্দেশ্যে সাধিত বহু-বিবিধ কৌশলমূলক কর্মকাণ্ডকে বোঝায়। একে ইংরেজি পরিভাষায় "মার্চেন্ডাইজিং" (Merchandising) বলা হয়। এই ধরনের কৌশলের মধ্যে রয়েছে পণ্য প্রদর্শন কৌশলের মাধ্যমে ক্রেতার মধ্যে ঝোঁকের মাথায় কেনাকাটা তথা প্রণোদনাবশত ক্রয়কে উৎসাহিত করা, বিনামূল্যে নমুনা ও উপহার বিতরণ এবং সাময়িক মূল্যহ্রাস। খুচরা বিক্রয়ের উন্নতিসাধনের নীতি বেশ কিছু নিয়ামক দ্বারা প্রভাবিত হয়, যাদের মধ্যে আছে উৎপাদনকারী প্রতিষ্ঠানের বাজার, বিভিন্ন পণ্য কতদ্রুত বিক্রি হচ্ছে, প্রান্তিক মুনাফা এবং সেবাসংক্রান্ত বিবেচনা। কখনও কখনও খুচরা বিক্রয়ের উন্নতিসাধনমূলক কর্মকাণ্ডে পণ্যের বিক্রয় উৎসাহিত করার পরিবর্তে খরিদ্দারকে দোকানে আকর্ষণ করে নিয়ে আসাটাই মুখ্য কাজ হয়ে থাকে।

অন্য ভাষায়, একজন সম্ভাব্য ক্রেতা বা খরিদ্দার খুচরা দোকানে প্রবেশ করার পরে তার কাছে পণ্যের প্রচার ও বিক্রয়ের জন্য যেসব কর্মকাণ্ড সাধন করা হয়, সেগুলির সমষ্টিগত রূপ হল খুচরা বিক্রয় উন্নতিসাধন। অর্থাৎ খুচরা পরিবেশে বিক্রয়ের জন্য উপস্থিত পণ্যের জন্য এই কর্মকাণ্ডগুলি প্রযোজ্য। যেহেতু বিক্রয়ের প্রক্রিয়াটি সাধারণত ক্রেতার চোখ দিয়ে পণ্য দেখার মাধ্যমে শুরু হয়, তাই খুচরাপণ্য বিক্রয়ের উন্নতিসাধনে পণ্যগুলিকে সুদৃশ্য করে উপস্থাপন করা হয়, যাতে ক্রেতা এগুলি পরখ করে দেখেন ও কিনতে উৎসাহিত হন।

খুচরা বিক্রয়ের উন্নতিসাধনের বিভিন্ন উপায়ের মধ্যে রয়েছে দোকানের জানালায় ও দোকানের ভেতরে কাচের পেছনে পণ্যের প্রদর্শনী, একই জাতীয় পণ্য একত্রে দলবদ্ধকরণ, পণ্যের তাকের উপরে প্রতীকের ব্যবহার, দোকানের অভ্যন্তরে বিশেষ বিশেষ পণ্যের বিজ্ঞাপন, বিনামূল্যের নমুনা বিতরণ ও উপহার প্রদান, দোকানের ভেতরে কোনও পণ্যের কার্যপ্রণালীর প্রদর্শনীর আয়োজন, পূর্ণ বা মজুদকৃত তাক, পণ্যের উপরে তীব্র আলোকসম্পাত (স্পটলাইট), ইত্যাদি। এছাড়া পরিষ্কার পরিচ্ছন্ন মেঝে ও তাক মধ্যবর্তী চলাচলের পথ, ধূলিমুক্ত তাক ও পণ্য, পরিপাটি করে সাজানো বা ঝোলানো পণ্য, সুবিন্যস্ত অনুভূতি, পণ্য ব্যবহারের নির্দেশিকা, সহজে চলাচলের জন্য যথেষ্ট প্রশস্ত পথ, ইত্যাদিও খুচরাপণ্য বিক্রয়ে উন্নতিসাধন করে থাকে।

খুচরা বিক্রয়ের উন্নতিসাধনের লক্ষ্য হল বিক্রয়ের পরিমাণ বৃদ্ধি করা, সময়ের সাথে পণ্যতালিকার সমস্ত পণ্য বিক্রয় দ্রুততর করা, ক্রেতাদেরকে দোকানে বেশি সময় ধরে রাখা, সন্তুষ্ট ক্রেতার সংখ্যাবৃদ্ধি, ইতাদি। ক্রেতারা যেসমস্ত পণ্য প্রায়শই ক্রয় করেন, সেগুলিকে সুদৃশ্যভাবে উপস্থাপন করলে ও সুন্দর করে গুছিয়ে রাখলে ক্রেতারা সাধারণত বারবার সেই দোকানে ফেরত আসে।

## তথ্যসূত্র
# দক্ষিণ ক্যালিফোর্নিয়া দাবানল (জানুয়ারি ২০২৫)
সংক্ষিপ্ত ইউআরএল

| দক্ষিণ ক্যালিফোর্নিয়া দাবানল (জানুয়ারি ২০২৫) |
| --- |
| GOES-18 স্যাটেলাইটের ছবিতে প্যালিসেডস, লিডিয়া ও ইটন দাবানলের আগুন, ৮ জানুয়ারি ২০২৫ |
| অবস্থান | লস অ্যাঞ্জেলস কাউন্টি ও ভেনচুরা কাউন্টি, ক্যালিফোর্নিয়া, মার্কিন যুক্তরাষ্ট্র |
| পরিসংখ্যান |
| তারিখ | ৭ জানুয়ারী, ২০২৫ – বর্তমান |
| অগ্নিদগ্ধ এলাকা | ৬ |
| হতাহত | ২৪ (প্রাথমিক) |
| মানচিত্র |
|  An overview of the major wildfires in the greater Los Angeles area |

৭ জানুয়ারী, ২০২৫ থেকে শুরু করে, দক্ষিণ ক্যালিফোর্নিয়ার লস অ্যাঞ্জেলেস মেট্রোপলিটন এলাকা এবং আশেপাশের এলাকাগুলিতে ভয়াবহ দাবানলের আগুন উত্তর-পূর্বে নতুন এলাকার দিকে ছড়াচ্ছে। খুব কম আর্দ্রতা, শুষ্ক আবহাওয়া এবং হারিকেন-শক্তিশালী সান্তা আনা বাতাসের কারণে আগুন আরও তীব্র হয়েছে, যা কিছু জায়গায় প্রায় ১০০ মাইল প্রতি ঘন্টায় পৌঁছেছে। এমন অবস্থায় ম্যান্ডেভিলের দিকে অগ্রসর হওয়ায় সরে যাওয়ার নির্দেশনা দেওয়া হয়েছে আশপাশের এলাকার বাসিন্দাদের। আগুনের কোন নির্দিষ্ট কারণ এখনো জানা যায়নি। যে দুটি এলাকায় বড় ধরনের আগুন লেগেছে তা এক করলে ম্যানহাটনের দ্বিগুণ হবে।

এই দাবানলে এখন পর্যন্ত ২৪ জন প্রাণ হারিয়েছেন, এর মধ্যে ১৬ জন ইটন ফায়ার জোন, আর ৮ জন প্যালেসাইড এলাকায় মারা যান। নিখোঁজ আছেন আরও অন্তত ১৩ জন। পুড়ে ছাই হয়ে গেছে ১২ হাজারের বেশি অবকাঠামো। এ ছাড়া ১৩ জন নিখোঁজ রয়েছেন। প্রায় ১ লাখ ৮০ হাজার অধিবাসীকে নিরাপদ স্থানে সরিয়ে নেওয়া হয়েছে। এছাড়া আরও ছাড়তে প্রস্তুত থাকতে বলা হয়েছে আরও ১ লাখ ৬৬ হাজার মানুষকে। এখন পর্যন্ত ক্ষয়ক্ষতির পরিমাণ আনুমানিক ১৫০ বিলিয়ন মার্কিন ডলারের বেশি। যুক্তরাষ্ট্রের ইতিহাসে অন্যতম ভয়াবহ এই দাবানলের মধ্যেই আবার চলছে লুটতরাজ। পরিস্থিতি নিয়ন্ত্রণে প্যালিসেইডস ও ইটন অঞ্চলে জারি করা হয়েছে কারফিউ।

দাবানলের আগুনে ক্ষতিগ্রস্ত ও ঘরবাড়ি হারানো লাখো মানুষ মধ্যে রয়েছেন মার্কিন তারকা প্যারিস হিলটন, টম হ্যাংক্স, বেন অ্যাফ্লেক, মারিয়া শিভার, মেল গিবসন, পিট লি, মেলিসা ক্লেয়ার ইগান, অ্যান্টনি হপকিন্স, মাইলস টেলার, কেলি টেলার, টিনা নোলসসহ অনেকে।

রেকর্ড করা এই দাবানলের আগুন নেভাতে হিমশিম খাচ্ছে ফায়ার সার্ভিসের সদস্যরা। তাই তাদের সঙ্গে যোগ দিয়েছেন প্রায় এক হাজার কারাবন্দি। এছাড়াও আগুন নেভাতে কেন্দ্রীয় সরকার সাহায্যের হাত বাড়িয়ে দিয়েছে এবং সাথে এগিয়ে এসেছে প্রতিবেশী সাতটি অঙ্গরাজ্য। কানাডা থেকেও এসেছে সহায়তা।

## পটভূমি

## প্রস্তুতি

## দাবানলের তালিকা

| **এলাকার নাম** | **কাউন্টি** | **ক্ষতিগ্রস্ত এলাকা** | **শুরু** | **আগুন নিয়ন্ত্রণ** | **স্থাপনা ধ্বংস** | **মন্তব্য** |
| প্যালিসেইডস | লস অ্যাঞ্জেলেস কাউন্টি, ক্যালিফোর্নিয়া | ২৩৬৫৪ একর | ৭ জানুয়ারি, ২০২৫ | ১১.০০% | ৫৩০০+ | ঘরবাড়ি ছাড়ার নির্দেশ, বসতবাড়ি ভস্ম |
| ইটন | লস অ্যাঞ্জেলেস কাউন্টি, ক্যালিফোর্নিয়া | ১৪১১৭ একর | ৭ জানুয়ারি, ২০২৫ | ১৫.০০% | ৭০০০+ | ঘরবাড়ি ছাড়ার নির্দেশ, বসতবাড়ি ভস্ম |
| কেনেথ | লস অ্যাঞ্জেলেস কাউন্টি, ক্যালিফোর্নিয়া / ভেনচুরা কাউন্টি, ক্যালিফোর্নিয়া | ১০৫২ একর | ৯ জানুয়ারি, ২০২৫ | ৮০.০০% | অজানা | ঘরবাড়ি ছাড়ার নির্দেশ |
| হার্স্ট | লস অ্যাঞ্জেলেস কাউন্টি, ক্যালিফোর্নিয়া | ৭৯৯ একর | ৭ জানুয়ারি, ২০২৫ | ৭৬.০০% | অজানা | ঘরবাড়ি ছাড়ার নির্দেশ |
| লিডিয়া | লস অ্যাঞ্জেলেস কাউন্টি, ক্যালিফোর্নিয়া | ৩৯৫ একর | ৮ জানুয়ারি, ২০২৫ | ১১ জানুয়ারি, ২০২৫ | অজানা |  |

## দাবানলগুলির বিবরণ

### প্যালিসেইডস

### ইটন

### কেনেথ

### হার্স্ট

### লিডিয়া

### অন্যান্য

## প্রভাব

## উদ্ধারকাজ

## প্রতিক্রিয়া

## আরও দেখুন

## তথ্যসূত্র
# চলচ্চিত্রের প্রকার

চলচ্চিত্র তত্ত্বে **প্রকার** বা **ধরন** হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে *জন্‌রা* (genre; মূল উৎস ফরাসি genre *জঁঁর*) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি।

## চলচ্চিত্রের প্রকারভেদ

সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)।

এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে।

### পরিবেশ অনুযায়ী প্রকারভেদ

* অপরাধধর্মী বা অপরাধমূলক চলচ্চিত্র
* রূপকথাধর্মী বা রূপকথামূলক চলচ্চিত্র
* নোয়ার চলচ্চিত্র
* ঐতিহাসিক চলচ্চিত্র
* সঙ্গীতধর্মী চলচ্চিত্র
* কারাগার বিষয়ক চলচ্চিত্র;
* বিজ্ঞান কল্পকাহিনীমূলক চলচ্চিত্র:
* ক্রীড়াধর্মী চলচ্চিত্র:
* যুদ্ধবিষয়ক চলচ্চিত্র:
* ওয়েস্টার্ন চলচ্চিত্র:
* ইরানী চলচ্চিত্র বাংলা এক্সপ্লেইনিং

## বহিঃসংযোগ

* Genres of film  ওয়েব্যাক মেশিনে আর্কাইভকৃত ১৭ ডিসেম্বর ২০০৮ তারিখে at the Internet Movie Database
* An Introduction to Genre Theory by Daniel Chandler
# প্যারামাউন্ট পিকচার্স

প্যারামাউন্ট পিকচার্‌স করপোরেশন|  |
| ধরন | সহযোগী |
| শিল্প | চলচ্চিত্র |
| প্রতিষ্ঠাকাল | লস অ্যাঞ্জেল্‌স, ক্যালিফোর্নিয়া, মার্কিন যুক্তরাষ্ট্র (১৯১২) |
| প্রতিষ্ঠাতা | Adolph Zukor  |
| সদরদপ্তর | হলিউড, লস অ্যাঞ্জেল্‌স, ক্যালিফোর্নিয়া, মার্কিন যুক্তরাষ্ট্র |
| প্রধান ব্যক্তি | ব্র্যাড গ্রে, চেয়ারম্যান ও সিইও ফ্রেডেরিক ডি হান্ট্‌সবেরি, সিওও  |
| আয় |  $১২০ কোটি (২০১১) |
| সুদ ও করপূর্ব আয় |  $৩০ কোটি (২০১১) |
| মালিক | ভায়াকম |
| মাতৃ-প্রতিষ্ঠান | প্যরামাউন্ট মোশন পিকচার্‌স গ্রুপ |
| ওয়েবসাইট | www.paramount.com |

**প্যারামাউন্ট পিকচার্‌স করপোরেশন** মার্কিন যুক্তরাষ্ট্রের একটি চলচ্চিত্র নির্মাণ ও বণ্টনকারী কোম্পানি। ক্যালিফোর্নিয়া অঙ্গরাজ্যের লস অ্যাঞ্জল্‌সে এর সদর দপ্তর অবস্থিত। ১৯১২ সালে প্রতিষ্ঠিত এই কোম্পানিতে রয়েছে যুক্তরাষ্ট্রের প্রাচীনতম সচল স্টুডিও। এই স্টুডিও প্রতিষ্ঠার মাত্র কয়েকমাস পর ইউনিভার্সাল স্টুডিওস প্রতিষ্ঠিত হয়েছিল। এটি মিডিয়া কংগ্লোমিরেট প্রতিষ্ঠান ভায়াকম-এর মালিকানাধীন।

## বহিঃসংযোগ

* প্রাতিষ্ঠানিক ওয়েবসাইট
* ইন্টারনেট মুভি ডেটাবেসে (আইএমডিবি) Paramount Pictures